- Hindi News
- National
- कुएं में तैरता मिला युवक का शव, चेहरा जला हाथ बांधे हुए थे, हत्या की आशंका
कुएं में तैरता मिला युवक का शव, चेहरा जला हाथ बांधे हुए थे, हत्या की आशंका
भास्कर संवाददाता | सांवलियाजी
क्षेत्रकी ग्राम पंचायत आकोलागढ़ के करोली गांव में कुएं में मंगलवार सुबह युवक का शव तैरता मिला। 18 से 20 साल के इस युवक की हत्या कर शव कुएं में डाला गया है, ऐसा पुलिस मान रही है। मृतक के दोनों हाथ पीछे बांधे थे। चेहरे को भी जलाया हुआ है। शिनाख्तगी नहीं हो सकी। भादसोड़ा पुलिस ने हत्या का मामला दर्ज कर जांच शुरू की है।
गांव के कुछ किशोर मंगलवार सुबह शौच के लिए गए तो रामलाल मीणा पुत्र भैरूलाल के कुएं में पानी देखने चले गए। वहां उन्होने कुएं के शव तैरता देखा। उन्होंने गांव में लोगों को जानकारी दी। करोली निवासी सांवलियाजी मंदिर मंडल सदस्य मदन व्यास ने भादसोड़ा पुलिस को सूचना दी। एएसआई श्यामलाल सुखवाल सहित मंडफिया पुलिस चौकी से हेड कांस्टेबल मनुदेव विक्रमसिंह पहुंचे। ग्रामीणों की सहायता से शव निकाला। शव को सामुदायिक स्वास्थ्य केंद्र की माेर्चरी में रखवाया। भदेसर डीएसपी गोपालदास रामावत एवं भादसोड़ा थानाधिकारी रामरूप मीणा भी पहुंचे।
सांवलियाजी . कुंए से शव निकालते ग्रामीण पुलिस, देखने उमड़ी भीड़।
दोनों हाथ पर लिखा है आरके : पुलिसने बताया कि युवक का शव तीन-चार दिन पुराना है। मुंह जला हुआ है, दोनों हाथ पीछे की ओर रस्सी से बंधे हुए थे। लाश के दोनों हाथों पर आरके गुदा हुआ था। गले में आर लिखे लॉकिट वाली चेन पहनी है।
tgl_Latn sot_Latn hin_Deva hin_Deva kas_Deva hin_Deva hin_Deva hin_Deva hin_Deva